open-index/open-wikipedia-markdown huggingface dataset:
Monaghan

**Monaghan** môže byť:

*geografický objekt:
**mesto v Írsku, pozri Monaghan (mesto v Írsku)
**grófstvo v Írsku, pozri Monaghan (grófstvo)
**bývalá správna jednotka v Írsku (Dáil Éireann constituency), pozri Monaghan (bývalá konštituencia)
**časť sídla Cavan-Monaghan v kanadskom Ontáriu
*názov bojových plavidiel USA:
**Monaghan (DD32)
**Monaghan (DD354)
*írsky futbalový klub, pozri Monaghan United F.C.
*priezvisko:
**Dominic Monaghan
**John R. Monaghan
**Katherine Monaghan
**Michelle Monaghan
**Michael Monaghan
**Nicola Monaghan
**Patricia Monaghan
**Tom Monaghan
Monaghan (mesto v Írsku)

thumb|Monaghan
**Monaghan** (ír. *Muineachán*) je mesto v severovýchodnej časti Írska, správne stredisko grófstva Monaghan. 
V roku 2016 tu žilo 8 012 obyvateľov, čím je najľudnatejším sídlom v grófstve, ktoré má len niečo vyše 60-tisíc obyvateľov.

## Poloha
Mesto leží na kanáli Ulster, v centrálnej časti rovnomenného grófstva,  západne od hranice so Severným Írskom. Nachádza sa na križovatke ciest I. triedy N2, N12, cesty II. triedy N54 a regionálnych ciest č. R162, R186, R188, R189. Najbližšie väčšie mestá sú: Armagh ( na severovýchod), Cavan ( na juhozápad), Drogheda ( na juhovýchod) a Enniskillen ( na severozápad).

## Dejiny a súčasnosť
Monaghan s okolím bol dejiskom tzv. bitky pri Clontibret, v máji 1595, medzi anglickou korunou a vojskami Hugha O'Neilla. V roku 1591 sa celé územie dostalo pod kontrolu MacMahonovcov, ktorých vodcu neskôr popravili, čo viedlo k tzv. Deväťročnej vojne. 17. mája 1974 počas večernej dopravnej špičky zahynulo pri bombovom atentáte 7 ľudí. Mesto zaznamenáva v súčasnosti dynamický rast, je centrom stavebníctva, nábytkárskeho priemyslu a cestovného ruchu. Každoročne v septembri sa tu koná hudobný festival Harvest Time Blues Festival.

Historickú časť mesta tvoria štyri navzájom prepojené námestia - Market Square, Church Square, The Diamond a Old Cross Square. Z kultúrnych pozoruhodností tu stojí tzv. Market House z r. 1792 (dnes galéria), múzeum grófstva Monaghan, slnečné hodiny zo 17. storočia, pamätník Rossmore Memorial z r. 1876, budova Aviemore House (1760) a katedrála sv. Macartana (1861-91).

V meste sa narodil Charles Gavan Duffy (1816–1903), prvý premiér Nového Južného Walesu v Austrálii.

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Monaghan
Miloslav Vlk

PhDr. **Miloslav [[kardinál]] Vlk** (* 17. máj 1932, Sepekov† 18. marec 2017, Praha) bol český katolícky duchovný a teológ, ktorý v rokoch 1991 až 2010 pôsobil ako 35. pražský arcibiskup a prímas český, v rokoch 19901991 bol krátko 10. biskupom českobudějovickým.

## Životopis
Po maturite v roku 1952 pracoval krátko ako robotník, následne nastúpil na vojenskú službu. V rokoch 19551960 študoval na Filozofickej fakulte Karlovej univerzity odbor archívnictvo. Potom nejaký čas pracoval ako archivár, v roku 1964 odišiel študovať na CMBF do Litoměřic. 25. júla 1968 bol vysvätený za kňaza a vymenovaný za sekretára českobudějovického biskupa Josefa Hloucha. V roku 1971 však musel toto miesto z rozhodnutia komunistického úradu opustiť a odísť spravovať malé farnosti (Lažiště u Prachatic, Rožmitál pod Třemšínem).

V roku 1978 mu odobrali štátny súhlas. V rokoch 19781988 pracoval ako umývač okien a archivár v Prahe, kde zároveň tajne vykonával svoje kňazské povolanie. V roku 1989 získal späť štátny súhlas.

## Biskup, arcibiskup, kardinál
*14. februára 1990 – bol menovaný za českobudějovického biskupa. Vysvätený bol 31. marca 1990.
*17. marca 1991 – bol menovaný za pražského arcibiskupa a českého prímasa.
*26. novembra 1994 – bol vymenovaný za kardinála.
*2005 – ako jediný Čech sa zúčastnil na voľbách pápeža, pri ktorých bol zvolený Benedikt XVI.

V roku 2007 podal pri príležitostí svojich 75. narodenín rezignáciu na arcibiskupský úrad, pápež Benedikt XVI. ju však neprijal a požiadal ho aby vo svojej funkcii zotrval ešte dva roky.

Aktívne hovoril po nemecky a taliansky pasívne ovládal ruštinu a francúzštinu, latinčinu a esperanto. Bol nositeľom celej rady čestných teologických doktorátov v Illinois, Minnesote (USA), Passau (Nemecko), Krakove, Opole (Poľsko) a čestným občanom rôznych miest v zahraničí.

Roku 2002 mu bol prepožičaný Rad T. G. Masaryka II. triedy.

## Referencie


## Externé odkazy
* osobná stránka Miloslava kardinála Vlka

Kategória:Českí teológovia
Kategória:Českí kardináli
Kategória:Arcibiskupi Pražskej arcidiecézy
Kategória:Biskupi Českobudějovickej diecézy
Kategória:Predsedovia Českej biskupskej konferencie
Kategória:Osobnosti z okresu Písek
Kategória:Absolventi Filozofickej fakulty Karlovej univerzity
Kategória:Nositelia Radu T. G. Masaryka
Kategória:Pochovaní v katedrále svätého Víta v Prahe
Clones

**Clones** (ír. *Cluain Eois*) je mesto v severovýchodnej časti Írska, v grófstve Monaghan. Žije tu 1 517 obyvateľov (2006), spolu s predmestiami 1 760 obyvateľov.

Leží v západnej časti grófstva, na hranici so Severným Írskom (grófstvo Fermanagh), v nadmorskej výške  Nachádza sa na križovatke cesty II. triedy N54 s regionálnymi cestami R183 a R212. Monaghan je vzdialený  severovýchodne, Cavan  juhojuhozápadne, Enniskillen  severozápadne a Cootehill  juhovýchodne.

Na území dnešného mesta boli objavené stopy osídlenia zo 6. storočia, kedy tu stál kláštor, ktoré neskôr zrušil anglický kráľ Henrich VIII. Dodnes sa zachovali zvyšky opátstva z 12. storočia, spoločne so sarkofágom sv. Tighearnacha, okrúhlou vežou z 9. storočia a keltským krížom. Vo februári 1922 tu došlo k ozbrojenému stretu medzi zástancami IRA a USC (čo bola dočasná policajná zložka bojujúca proti IRA). Incident bol známy ako tzv. *Clones Affray*, ktorý spôsobil vypovedanie anglo-írskej mierovej dohody. 

Mesto utrpelo značné ekonomické škody po rozdelení Írska v r. 1921, nakoľko hranica so Severným Írskom rozdelila pôvodné ekonomické zázemie mesta. V 19. a na začiatku 20. storočia bolo významnou železničnou križovatkou, kde sa stretávali trate do Enniskillen, Armaghu, Cavanu a Dundalku. V r. 1957 bola zastavená osobná a v r. 1960 aj nákladná železničná doprava. 

Clones je rodiskom írskych spisovateľov Patricka McCabea a Eugenea McCabea, básnika Thomasa Brackena a generála Josepha Finegana.

Kategória:Mestá v grófstve Monaghan
Arekovité

thumb|Kokosová palma
**Arekovité** alebo **palmy** (lat. *Arecaceae* alebo *Palmae*) sú (v niektorých systémoch jediná) čeľaď z radu arekotvaré. 

Sú to stromy s nerozvetveným kmeňom, ktorý je pokrytý zvyškami starých listov, a ktorého vrcholec je zakončený chocholcom listov. Palmy sú typické rastliny tropického a subtropického pásma, iba málo druhov paliem rastie aj v teplejších oblastiach mierneho pásma. Poznáme viac ako 3 400 druhov paliem.

## Charakteristika čeľade
Arekovité sú jednoklíčnolisté rastliny – ich stonka druhotne nehrubne ako je tomu u dvojklíčnolistových drevín. Medzi palmami sú vysoké i nízke stromy a kry, stonka môže niekedy skoro úplne chýbať, existujú i plazivé a ovíjavé druhy, ktoré rastú ako liany.

Listy, ktoré rastú na vrchole kmeňa, majú veľkú, dlanitú alebo peristú čepeľ, stopky majú pošvu a jazýček. Sú vždy zelené.

Jednopohlavné kvety sú malé, väčšinou biele, trojčlenné, tvoria husté súkvetia. Okvetia sú listencové, tyčinky môžu byť voľné aj zrastené, gynéceum je zložené z troch plodolistov. Čnelka je rozoklaná na tri blizny, semenník vrchný, v každom z nich je jedno vajíčko. Palmy sú opeľované vetrom alebo hmyzom.

Plodom je bobuľa alebo kôstkovica. Semená majú dobre vyvinutý endosperm a často obsahujú veľké množstvo lipidov. Medzi palmy patrí i lodoicea sečelská *Lodoicea maldivica* – až .

Výzorom sú palmám podobné cykasy a stromové paprade, ktoré ale s nimi okrem podobného tvaru (kmeň a chochol listov) nemajú nič spoločného. Niektoré cykasy sú práve pre túto podobnosť chybne nazývane palmami.

Palmy obývajú rôzne typy biotopov – tropické pralesy (napr. *Licuala*), sezónne opadavé tropické i subtropické lesy, savany (*Hyphaene*), polopúšte, mokrade a zaplavované brehy riek (*[[Rhapidophyllum hystrix]]*), hory (*Nannorrhops ritchiana*, *[[Parajubaea torallyi]]*, *[[Trachycarpus]]*).

Väčšina paliem je teplomilná a citlivá na mráz. Druhy z vyšších polôh a zo subtropických oblastí v rôznej miere znášajú počas kratšieho obdobia aj mráz.

## Hospodárske využitie
Niektoré palmy sú dôležité úžitkové rastliny, najmä :
* areka betelová [synonymá pozri v článku o druhu] (*Areca catechu*)
* arenga cukrová/ palma cukrová/ cukrová palma/ gomut  (cukrový) (*Arenga pinnata*/*Arenga saccharifera*)
* boras vejárovitý/ lontar vejárovitý/ palma cukrová/ cukrová palma/ palmíra (*Borassus flabellifer*)
* datľovník obyčajný [synonymá pozri v článku o druhu] (*Phoenix dactylifera*)
* kokosovník (obyčajný) [synonymá pozri v článku o druhu] (*Cocos nucifera*)
* lodoicea sečelská (*Lodoicea seychelellarum*/*Lodoicea maldivica*)
* rod olejnica (*Elaeis*), t.j. druhy:
** olejnica guinejská/ palma olejová/ palma olejná (*Elaeis guineensis*)
** korozo olejné/ palma olejná/(?) olejnica pravá (*Elaeis oleifera*/*Corozo oleifera*)
* rod rafia (*Raphia*)
* rotang trstenicový/ palma trstenicová/ španielske tŕstie/ nesprávne:ratan (*Calamus rotang*)
* ságovník pravý/ ságovník obyčajný (*Metroxylon sagu*), resp. ságovník Rumphov (*Metroxylon rumphii*)

## Poznámky


## Iné projekty
.

## Referencie

## Externé odkazy
* Pestovanie paliem

Kategória:Arekotvaré
Palma

**Palma** môže byť:
*slovenský názov niektorých rodov z čeľade arekovité, pozri pod arekovité
*rastlina z taxónu palmy - pozri nižšie
*zriedkavo: rastlina z čeľade arekovité, pandanovité (Pandanaceae) alebo cyklantovité (Cyclanthaceae), pozri arekovité, pandanovité a cyklantovité
*palmový list alebo palmová vetva (ako symbol víťazstva alebo mieru)
*planétka, pozri 372 Palma
*mesto v Mozambiku, pozri Palma (Mozambik)
*okres v Mozambiku, pozri Palma (okres)
*obec v Brazílii, pozri Palma (Minas Gerais) 
*starší názov slovenského podniku Palma-Tumys
*osoba:
**Palma starší
**Palma mladší
**Ricardo Palma
**Zacharcy Palma
**Brian De Palma
**Rossy de Palma

**Palmy** (lat. *Palmae*) je starší názov čeľade arekovité (*Arecaceae*) alebo radu arekotvaré (*Arecales*), pozri arekotvaré a arekovité.

## Pozri aj
*La Palma
*Palmas

## Zdroje
Trachykarp

**Trachykarp** (lat. *Trachycarpus*) je rod arekovitých, ktorý obsahuje 9 druhov pochádzajúcich z Ázie, medzi Himalájami a východnou Čínou. 

## Druhy
*trachykarp konopný (Trachycarpus fortunei)
*Trachycarpus geminisectus
*Trachycarpus latisectus
*Trachycarpus martianus
*Trachycarpus nanus
*Trachycarpus oreophilus (severné Thajsko)
*Trachycarpus princeps
*Trachycarpus takil
*Trachycarpus ukhrulensis

## Iné projekty

## Odkazy
*Beccari, O. (1931). Asiatic Palms - Corypheae (ed. U. Martelli). *Ann. Roy. Bot. Gard*. (Calcutta) 13: 1-356.
*Kimnach, M. (1977). The Species of Trachycarpus. *Principes* 21: 155-160.
*Meerow, A. W. (2005). Betrock's Cold Hardy Palms. Betrock Information Systems, Inc., Hollywood, Florida.
*Kew checklist paliem: ''Trachycarpus''
*Flóra Číny: ''Trachycarpus''
*Flóra Nepálu: ''Trachycarpus''
*PACSOA: ''Trachycarpus'' 
*Trachykarpy na Slovensku

Kategória:Arekovité
Trachykarp konopný

thumb|Plody
**Trachykarp konopný** (*Trachycarpus fortunei*) je palma z čeľade arekovité (*Arecaceae*). Je aj najčastejšie pestovaným zástupcom rodu Trachykarp, ktorý zahrňuje 9 druhov pochádzajúcich prevažne z Číny a je najsevernejšie rastúcou palmou na svete. Pod názvom "*Trachycarpus wagnerianus*" sa pestuje jeho forma, ktorá nie je známa z prírody. 
## Výzor
Trachykarp konopný dorastá do výšky 6-12 m, niekedy 15 m. Má štíhly kmeň s priemerom 20 - 25 cm, ktorý sa smerom nahor rozširuje a je obalený jemnými, šedými alebo hnedými vláknami, ktoré v staršom veku odpadávajú. Vejárovité, svetlozelené až tmavozelené listy dlhé 140-190 cm, s priemerom 90 cm, sú na spodnej strane strieborné. Na konci lístočkov sú ostne. Niektoré rastliny majú listy (vrátane lístočkov) rovné, iné ohnuté. Listy rastú súmerne a vytvárajú kompaktnú, 2,5 - 3 m širokú korunu. Jedince, ktoré rastú v horších podmienkach, môžu mať menšiu, kompaktnejšiu korunu a vzrast. 

## Rozšírenie a použitie
Palma konopná pochádza z teplých a subtropických hornatých oblastí Ázie zahrňajúc juhovýchod Číny, Taiwan a Chusanské ostrovy. Bola kultivovaná po stáročia v Číne a Japonsku pre svoje vlákna používané na výrobu lán, vriec a iných výrobkov, kde je dôležitá pevnosť. 

Do Európy bola privezená v roku 1830 nemeckým lekárom Filipom Franz von Sieboldom.            

## Iné projekty

Kategória:Arekovité
Pyrrhovo víťazstvo

thumb|Pyrrhos, kráľ Epiru
**Pyrrhovo víťazstvo** je slovné spojenie, ktoré vyjadruje formálne víťazstvo alebo úspech, ktoré v skutočnosti vo svojich dôsledkoch žiadnym víťazstvom alebo úspechom nie je.  Pôvodne vzišlo z vojenstva, ale rýchlo sa stalo všeobecne používanou frázou vo všetkých oblastiach, v ktorých sa súťaží alebo nejako hodnotí úspech. Všeobecne označuje predovšetkým víťazstvo, ktoré je príliš tesné a príliš draho zaplatené. Rovnako ako víťazstvo, ku ktorému došlo omylom, alebo bol ľahko získaný cieľ buď bezcenný, alebo priniesol víťazovi namiesto zisku hlavne straty.

Pôvod frázy a jej pomenovanie odkazuje na Pyrrha, kráľa z Epiru, vynikajúceho starovekého bojovníka a jedného z veľkých nepriateľov Rímskej republiky. Fráza naráža na poznámku, ktorou údajne odbil dôstojníkov, ktorí mu po bitke pri Ascule (279 pred Kr.) zablahoželali k víťazstvu: „Ešte jedno takéto víťazstvo a vrátim sa do Epiru bez vojakov.“ Išlo o triezve zhodnotenie celej situácie - nepriateľa síce donútil k ústupu a spôsobil mu ťažké straty, ale jeho armádu nezničil a jeho vlastné elitné jednotky a dôstojnícky zbor vyšli z bitky výrazne zničené. Keďže Rimania mali väčšie možnosti doplniť svoje rady, jeho pozícia sa vlastne zhoršila.

## Poznámky

## Referencie


## Zdroj

Kategória:Vojenská terminológia
Kváder (rozlišovacia stránka)

**Kváder** môže byť:
*geometrické teleso, pozri kváder
*v stavebníctve:
**stavebný dielec z rôzneho materiálu a rôzneho tvaru, ktorý slúži ako náhrada tradičného murovacieho materiálu, urýchľuje postup stavania a prenáša časť výroby do krytých výrobní,  pozri kváder (stavebný dielec)
**opracovaný stavebný kameň kockového alebo hranolového tvaru
*skala s pravouhle pritesanými stenami
*prenesene: základ
Parajubaea torallyi

**Parajubaea torallyi** je endemický druh palmy, ktorý pochádza z Bolívie. Rastie v suchých andských údoliach v nadmorskej výške 2700–3400 m, čím je to najvyššie rastúci druh palmy na svete. Dorastá do výšky 14 m. V Bolívii sa vysádza ako parkový strom.

## Externé odkazy
* Informácie z Červeného zoznamu o Parajubaea torallyi
* Článok o Parajubaea torallyi

Kategória:Arekovité
Carlow

**Carlow** môže byť:

*mesto v Írsku, pozri Carlow (mesto v Írsku)
*grófstvo v Írsku, pozri Carlow (grófstvo)
*mesto v Nemecko, pozri Carlow (mesto v Nemecku)
Winds of Change

***Winds of Change*** je album, ktorý vydali v roku 1967 Eric Burdon & The Animals. Pôvodná zostava skupiny The Animals sa v roku 1966 rozpadla. Eric Burdon spolu s novým bubeníkom Barrym Jenkinsom vtedy založili skupinu, ktorej zloženie bolo kompletne zmenené. S novým gitaristom Vicom Briggsom a hráčom na elektrické husle Johnom Weiderom prešli od bluesového žánru k novej vlne vznikajúceho boomu psychedelického rocku konca 60. rokov.

Skladby „Good Times“ a „San Franciscan Nights“ sa stali najpopulárnejšími dielami tohto albumu, ktoré sa neskôr dostali do TopTen roku 1967. Skladba „Yes I'm Experienced“ je Burdonovou poctou a odpoveďou Jimimu Hendrixovi.

## Zoznam skladieb
# „Winds of Change“ - 4:00
# „Poem by the Sea“ - 2:15
# „Paint It Black“ - 6:20
# „The Black Plague“ - 6:05
# „Yes I Am Experienced“ - 3:40
# „San Franciscan Nights“ - 3:24
# „Man - Woman“ - 5:25
# „Hotel Hell“ - 4:20
# „Good Times“ - 2:50
# „Anything“ - 3:20
# „It's All Meat“ - 2:50

Kategória:Albumy The Animals
Kategória:Hudobné albumy z 1967
Rhapidophyllum hystrix

***Rhapidophyllum hystrix*** je palma, jediný zástupca rodu  ***Rhapidophyllum***. Pochádza z juhovýchodu USA, kde rastie medzi strednou Floridou a štátmi Georgia, Mississippi, Južná Karolína a Alabama. Vďaka svojej mrazuvzdornosti (-20 °C) je Rhapidophyllum hystrix najobľúbenejšia mrazuvzdorná palma na svete.

Latinský názov *Rhapidophyllum* znamená "ihlicové listy", *hystrix* je vedecký názov dikobrazov. Anglický názov *ihlicová palma* (*Needle Palm*) je odvodený od otŕneného kmeňa. Kmeň je nízky, prízemný, maximálne dorastá do výšky okolo . Celá rastlina je vysoká 13 m.

## Iné projekty

## Externé odkazy
*Flóra Severnej Ameriky: ''Rhapidophyllum''
*Palm & Cycad Societies of Florida: Fotografie v prírode rastúcich a pestovaných jedincov
*Floridata: Needle Palm
*Rhapidophyllum hystrix na Slovensku

Kategória:Arekovité
Kategória:Monotypické rody rastlín
Pyrrhos

**Pyrrhos** (*Pyrrhos*) môže byť:
* kráľ v peloponézskej Pise v 6. stor. pred Kr., pozri Pyrrhos (Pisa)
* aténsky sochár v 5. stor. pred Kr., pozri Pyrrhos z Atén
* grécky architekt v 5. stor. pred Kr., pozri Pyrrhos (architekt)
* kráľ Molossov a Macedónie v 3. stor. pred Kr., pozri Pyrrhos Epirský
* kráľ Epeiru v rokoch 272 – 242 pred Kr., pozri Pyrrhos (Epeiros)
* grécky sochár v 2. stor. pred Kr., pozri Pyrrhos z Téb
* konštanínopolský patriarcha v rokoch 638 – 641, pozri Pyrrhos (patriarcha)
    
## Pozri aj
* Pyrrhón z Élidy
The Twain Shall Meet

***The Twain Shall Meet*** je štúdiový album, ktorý v roku 1968 vydala skupina Eric Burdon and The Animals.  

Skladba „Sky Pilot“ sa stala jedným z najslávnejších protivojnových songov z obdobia Vietnamskej vojny. Známy je aj oslavný song „Monterey“, ktorý bol poctou hudobnému festivalu v Monterey v roku 1967.

## Zoznam skladieb
# „Monterey“ - 4:18
# „Just the Thought“ - 3:47
# „Closer to the Truth“ - 4:31
# „No Self Pity“" - 4:50
# „Orange and Red Beams“ - 3:45
# „Sky Pilot“ - 7:27
# „We Love You Lil“ - 6:48
# „All Is One“ - 7:45

Kategória:Albumy The Animals
Kategória:Hudobné albumy z 1968
Love Is

***Love Is*** je dvojalbum, ktorý vydala skupina Eric Burdon and The Animals v roku 1968. Tento album bol posledným pred druhým rozpadom skupiny v roku 1969.

Album so skupinou nahrával aj neskorší člen skupiny Police, gitarista Andy Summers. Svojim gitarovým sólom v skladbe „Coloured Rain“ si získal v hudobnej brandži dobrú reputáciu.

## Zoznam skladieb (MGM, USA)
### Strana 1
# „River Deep, Mountain High“ – 7:23
# „I'm an Animal“ – 5:34
# „I'm Dying (Or Am I?)“ – 4:28
### Strana 2
# „Ring of Fire“ – 4:58
# „Coloured Rain“ – 9:38
### Strana 3
# „To Love Somebody“ – 6:55
# „As the Years Go Passing By“ – 10:13
### Strana 4
# „Gemini the Madman“" – 17:23

## Nahrávanie albumu
* Eric Burdon — spev
* John Weider — spev, gitara
* Zoot Money — spev, klavír, organ, basgitara
* Andy Summers — gitara
* Barry Jenkins — bicie

## Referencie


Kategória:Dvojalbumy
Kategória:Hudobné albumy z 1968
Kategória:Albumy The Animals
The Animals (U.S. album)

***The Animals*** je album ktorý v lete 1964 vydala pre americký trh britská skupina The Animals, ktorá bola jedným z predstaviteľov tzv. britskej invázie 60. rokov 20. storočia. Na albume sú niektoré štandardné skladby R&B od autorov ako sú Chuck Berry, Fats Domino a John Lee Hooker. Je tu aj skrátená verzia najväčšieho hitu skupiny The Animals s názvom „House of the Rising Sun“, ktorá neskôr v roku 1966 vyšla v plnej dĺžke na kompilácii *[[The Best of The Animals]]*.

Britský album s rovnakým názvom *[[The Animals (UK album)|The Animals]]*, ale s podstatne odlišným obsahom vyšiel o mesiac neskôr.

## Zoznam skladieb
### Strana 1
# „The House of the Rising Sun“ (trad. arranged Alan Price) (edited single version) – 2:58
# „Blue Feeling“ (Jimmy Henshaw)
# „The Girl Can't Help It“ (Bobby Troup)
# „Baby Let Me Take You Home“ (Wes Farrell, Bert Russell)
# „Night Time Is the Right Time“ (Lew Herman)
# „Talkin' 'Bout You“ (Ray Charles)

### Strana 2
# „Around and Around“ (Chuck Berry)
# „I'm in Love Again“ (Dave Bartholomew, Fats Domino)
# „Gonna Send You Back to Walker“ (Johnnie Mae Matthews)
# „Memphis Tennessee“ (Chuck Berry)
# „I'm Mad Again“ (John Lee Hooker)
# „I've Been Around“ (Fats Domino)

## Album nahrali
* Eric Burdon – spev
* Alan Price – klávesy
* Hilton Valentine – gitara
* Chas Chandler – basgitara 
* John Steel – bicie

## Referencie


Animals, The
Animals, The
Animals, The
The Best of The Animals

***The Best of The Animals*** je prvým kompilačným albumom (tzv. *[[Greatest Hits]]*) skupiny The Animals, ktorý vyšiel vo februári 1966 v USA, no nebol oficiálne vydaný v Spojenom kráľovstve. Album obsahoval populárne hity skupiny kombinované s bluesovými a R&B skladbami.

Album mal veľký komerčný úspech. V americkom rebríčku Billboard 200 sa dostal na šieste miesto, to znamená na najvyššiu pozíciu počas hudobnej kariéry skupiny. V tomto rebričku Billboardu sa tento album udržal viac ako dva roky. V júli 1966 získal tento album zlatý certifikát. V roku 1977 časopis *[[Rolling Stone]]* dal tento album do zoznamu 200 najvýznamnejších hudobných albumov vydaných v 60. rokoch. V nasledujúcich desaťročiach bolo vydaných niekoľko albumov s rovnakým názvom a niekedy aj s rovnakým obalom, ale s odlišnými skladbami.

## Zoznam skladieb
### Strana 1
# „It's My Life“ (Roger Atkins, Carl D'Errico) – 3:09
# „Gonna Send You Back to Walker“ (Johnnie Mae Matthews, John Hammond Jr.) – 2:20
# „Bring It On Home to Me“ (Sam Cooke) – 2:40
# „I'm Mad“ (John Lee Hooker) – 4:15
# „House of the Rising Sun“ (trad. arr Alan Price) – 4:29 (úplná verzia)
### Strana 2
# „We Gotta Get Out of This Place“ (Barry Mann, Cynthia Weil) – 3:17 (U.S. "mistaken" version)
# „Boom Boom“ (John Lee Hooker) – 2:57
# „I'm In Love Again“ (Fats Domino) – 2:59
# „Roberta“ (Al Smith, John Vincent) – 2:04
# „I'm Crying“ (Alan Price, Eric Burdon) – 2:30
# „Don't Let Me Be Misunderstood“ (Bennie Benjamin, Sol Marcus, Gloria Caldwell) – 2:26

## Album nahrali
* Eric Burdon – spev
* Alan Price – klávesy
* Dave Rowberry – klávesy („We Gotta Get Out of This Place“ a „It's My Life“)
* Hilton Valentine – gitara
* Chas Chandler – basgitara 
* John Steel – bicie

## Referencie


Animals, The
Animals, The
Sandviken

**Sandviken** je mesto a okres v strede Švédska v provincii Gävleborg. Sandviken je priemyselné mesto a má asi 24 000 obyvateľov. Okres zaberá územie 1164,7 km². Má 37 064 obyvateľov, z toho 18 635 mužov a 18 429 žien. Hustota zaľudnenia je 32 ľudí/km². Väčšie mesto v oblasti je Gävle (75 000 obyvateľov), vzdialené zhruba 25 km.

## Iné projekty

## Externé odkazy
* Sandviken - oficiálne stránky

Kategória:Mestá vo Švédsku
Stanley David Griggs

**Stanley David Griggs** (* 7. september 1937, Portland, Oregon, USA – † 17. jún 1989, Earle, Arkansas) bol americký astronaut z letov s raketoplánom, vedúci pracovník NASA.

## Životopis
### Mladosť a výcvik
Po základnej a strednej škole absolvoval vojenskú leteckú akadémiu (AU.S. Naval Academy) v roku 1962 s titulom inžiniera. V roku 1970 ukončil štúdium na Univerzite Georga Washingtona, odbor administratívne riadenie a manažérske inžinierstvo. Stal sa vedúcim oddelenia tréningových operácií s raketoplánom v Johnsonovom kozmickom stredisku NASA v Houstone v Texase. Oženil sa a mal dve deti.

### Let do vesmíru
Na obežnú dráhu sa dostal vo svojich 47 rokoch ako 161. kozmonaut Zeme. Bolo to na palube raketoplánu Discovery s misiou STS-51-D, spoločne so šiestimi ďalšími kozmonautami, medzi ktorými bol aj senátor Jake Garn, ďalej Karol Bobko, Donald Williams, Margaret Seddonová, Jeffrey Hoffman a technik firmy McDonnell Douglas Charles Walker. Štartovali na Floride z mysu Canaveral. Na orbite vypustili družicu Anik C-1 (známa pod názvom Telesat 9) a Leasat 3. Druhá družica však po vypustení nezačala fungovať aj napriek mnohým pokusom ju opraviť. Každý taký nezdar ovplyvnil finančný výťažok letu, let teda z tohto pohľadu nepatril medzi úspešné.

### Po lete
V NASA zostal aj po svojom lete. Zomrel štyri roky po ňom vo svojich 51 rokoch blízko Earkle, Arkansas (havária Harvard AT-6D)

## Pozri aj
* STS-51-D Discovery (12. apríl 1985 – 19. apríl 1985)

## Literatúra
*

## Externé odkazy
* Griggs, S.D. v Malej encyklopédii kozmonautiky
* Stanley v Griggs encyklopédii SPACE-40

Kategória:Kozmonauti USA
Kategória:Osobnosti z Portlandu
The Buttons

**The Buttons** (pôvodne s názvom **The Strangers**) je slovenská bigbeatová skupina. Patrí medzi zakladateľské skupiny slovenského bigbeatu. Skupina vznikla v roku 1963. Jej frontmanom bol spevák a hráč na fúkaciu harmoniku Jozef Dodo Šuhajda. Skupina hrala hlavne prebraté skladby od The Rolling Stones napr. „(I Can’t Get No) Satisfaction“ alebo od The Who („My Generation“). Skupina vystúpila aj na 1. česko-slovenskom beatovom festivale v Pražskej Lucerne.

Kategória:Slovenské hudobné skupiny
Kategória:Hudobné skupiny z 1963
Frederick Drew Gregory

**Frederick Drew Gregory** (* 7. január 1941, Washington, USA) je bývalý americký kozmonaut z letov s raketoplánmi, neskôr člen vedenia NASA.

## Život
### Mladosť a výcvik
Po základnej a strednej škole v roku 1964 absolvoval vojenskú leteckú akadémiu. V roku 1977 ukončil štúdium na Univerzite George Washingtona, odbor informačné sústavy. Potom pokračoval v štúdiách v armádnej škole leteckého personálu v Norfolku vo Virgínii. Oženil sa a má dve deti. Do tímu kozmonautov NASA vstúpil 16. januára 1978.

### Lety do vesmíru
Po prvýkrát vzlietol na obežnú dráhu okolo Zeme na jar roku 1985. Bol v posádke siedmeho letu raketoplánu Challenger, misie STS-51-B. Hlavnou a splnenou úlohou bola aktivácia európskeho laboratória Spacelab 3. Posádku Challengeru tvorili veliteľ plk. Robert Overmyer, ďalej plk. Frederick Gregory, dr. William Thornton, dr. Norman Thagard, dr. Don Lind, dr. Lodewijk van den Berg a dr. Taylor Wang. Na palube mali so sebou tiež niekoľko zvierat.

Na svoj druhý let čakal štyri roky. Tentokrát letel už ako veliteľ misie STS-33 v raketopláne Discovery, bol to prísne tajný let platený a pripravený armádou. Posádka: plk. Frederick Gregory, pilot plk. John Blaha, kpt. Manley Carter, dr. Franklin Musgrave, Kathryn Thorntonová. Počas letu vypustili špionážnu družicu typu Magnum.

Tretí let v roku 1991 bol rovnako vojenský. Veliteľom na palube Atlantisu bol plk. Frederick Gregory, posádka plk.Terrence Henricks, plk.James Voss, kpt.Mario Runco Jr., dr. Story Musgrave a Thomas Hennen. Počas letu vypustili špionážnu družicu DSP Block 14, prezývanú "Liberty".

Všetky tri lety mali štart na Floride, mys Canaveral, pristátie na základni Edwards Air Force Base v Kalifornii. Počas troch svojich letov strávil vo vesmíre 18 dní. Je zapísaný ako 165. kozmonaut Zeme.

* STS-51-B Challenger (29. apríl 1985 – 6. máj 1985)
* STS-33 Discovery (23. november 1989 – 28. november 1989)
* STS-44 Atlantis (24. november 1991 – 1. december 1991)

### Po letoch
V tíme kozmonautov zostal do roku 2005, bol členom vedenia NASA, napr. v roku 2004 vystupoval ako námestník riaditeľa pri návšteve v Bajkonure, potom prešiel do Johnsonovho strediska v Houstone.

## Zdroje
* 
* Gregory, F.D. v Malej encyklopédii kozmonautiky
* Frederick Gregory encyklopédii SPACE-40
* http://www.astrovm.cz/akaarch.php?rozsahmin=400 

Kategória:Kozmonauti USA
Kategória:Osobnosti z Washingtonu D.C.
Błękitny Wieżowiec

thumb|Błękitny Wieżowiec

**Błękitny Wieżowiec** (iné názvy: **Złocisty Wieżowiec**, **Złoty Wieżowiec**) je výšková budova na adrese Plac Bankowy 2 vo Varšavskom mestskom obvode Warszawa-Śródmieście.

Má 28 poschodí, výšku po strechu 100 m a po vrchol 120 m, výstavba sa začala koncom 80. rokov a ukončená bola v roku 1991. Stojí na mieste veľkej synagógy, ktorá bola zbúraná v roku 1943.

## Iné projekty

Kategória:Výškové budovy vo Varšave
Babka Tower

right|thumb|Babka Tower

**Babka Tower** je výšková budova vo Varšave postavená v roku 2000. Má 28 poschodí, výšku po strechu 96 m a po vrchol 100 m. Nachádza sa na Aleji Jána Pavla II. v obvode Warszawa-Śródmieście.

## Iné projekty

Kategória:Výškové budovy vo Varšave
Calvados (nápoj)

**Calvados** je destilát pálený z jablkového vína pochádzajúci z francúzskeho regiónu Dolná Normandia. Názov destilátu z jabĺk „Calvados“ je pravidlami EÚ vyhradený pre francúzsky región Calvados a má predpísanú technológiu destilácie (dvojstupňová destilácia) a vyzrievania (vyzrievanie destilátov). Inde vyrobené pravé jablkové  destiláty, aj kvalitatívne porovnateľné, môžu v názve používať iba odvodeniny od slova „jablko“ - v slovenčine je to jablkovica.

thumb|vľavo|150px|Mapa regiónu s výrobou calvadosu

## Iné projekty

## Externé odkazy
* Kalvados – tekutý zázrak z Normandie - golfzona.sk 

Kategória:Alkoholické nápoje
Terry Jonathan Hart

**Terry Jonathan Hart** (* 27. október 1946, Pittsburgh, Pensylvánia, USA) je bývalý americký kozmonaut z letov s raketoplánmi. 

## Život
### Mladosť a výcvik
Po základnej a strednej škole absolvoval technologický inštitút v Bostone, odbor mechanika, pôsobil tiež na univerzitách Lehigh a Rotgers. Potom sa stal letcem v americkom vojenskom letectve a zároveň bol členom technického personálu v Bellovom telefónnom laboratóriu vo Whippany v New Jersey. Oženil sa a má jedno dieťa. Do NASA prišiel 16. januára 1978.

### Lety do vesmíru
Letel iba raz, v roku 1984 vo svojich 38 rokoch a stal sa 140 kozmonautom Zeme. Bola to šesťdenná misia STSA-41-C s raketoplánom Challenger. Veliteľom bol Robert Crippen, pilotom Francis Scobee a troma letovými špecialistami George Nelson, Terry Hart a James van Hoften. Vypustili družicu LDEF 1, inú staršiu družicu z roku 1980 (veľmi drahá) SMM dokázali zachytiť, opraviť a opäť vypustiť na obežnú dráhu.

* STS-41-C Challenger (6. apríl 1984 – 13. apríl 1984)

### Po letu
Z NASA odišiel na vlastnú žiadosť v roku 1984, teda v rovnakom roku, keď bol vo vesmíre, aj keď mal ponuku letieť s Challengerom znova. V roku 1993 bol zamestnaný v manažmente firmy AT&T, Bedminster, NJ.  

## Literatúra
*

## Iné projekty

## Externé odkazy
* Hart, T.J. v Malej encyklopédii kozmonautiky 
* Terry Hart v encyklopédii SPACE-40 
 

Kategória:Kozmonauti USA
Kategória:Absolventi MIT
Kategória:Osobnosti z Pittsburghu
Kategória:Príslušníci United States Air Force
Dominant (budova)

right|thumb|Výšková budova Dominant

**Dominant** je výšková budova v bratislavskej mestskej časti Petržalka na Námestí hraničiarov. Je to polyfunkčný objekt, ktorý pozostáva z navzájom prepojených štyroch častí. Najvyššia budova má 20 poschodí, ostatné majú 5, 6 a 7 poschodí.

Objekt má dve podzemné podlažia, kde sa nachádza podzemné parkovisko, garáže a serverhousing. V priestoroch podzemného parkoviska sa nachádza moderné dátové centrum SHC III, ďalej v prvom a druhom podlaží sú kancelárske a obchodné priestory, vo vyšších podlažiach byty.

## Externé odkazy
* Domovská stránka 

Kategória:Výškové budovy v Bratislave
Kategória:Architektúra z 2008
Universo

thumb|right|Polyfunkčný objekt Universo

**Universo** je polyfunkčný objekt v bratislavskej mestskej časti Starý Ružinov. Výšková budova má 22 nadzemných podlaží a 3 podzemné podlažia. Nachádza sa v Ružovej doline číslo 8 medzi približne rovnako vysokými výškovými budovami Glória a Rozadol. Dokončený bol v roku 2008. V dome sa tak isto nachádzajú aj dve podlažia kancelárskych priestorov, 2 mezonetové byty a reštaurácia Ruža. V dome sa nachádza 144 bytov.

## Externé odkazy
* Universo 

Kategória:Výškové budovy v Bratislave
Kategória:Architektúra z 2008
Dominant

**Dominant** môže byť:
*v ekonómii a práve: podnik s dominantným postavením na trhu, pozri pod dominantné postavenie na trhu
*v ekológii: dominanta (ekológia) (druh, ktorý má v spoločenstve riadiaci vplyv, synonymá: ekologická dominanta, dominantný druh, prevládajúci druh)
*v poľnohospodárstve: český nosný hybrid sliepok, pozri dominant (sliepka)
*výšková budova v Bratislave, pozri Dominant (budova)
Majstrovstvá sveta v snookeri

300px|thumb|Trofej pre majstra sveta

**Majstrovstvá sveta v snookeri** sa konajú od roku 1927 a od roku 1977 sa hrá v Crucible Theatre v anglickom meste Sheffield. Majstrovstvá sú vyvrcholením celej snookerovej sezóny a najprestížnejšia snookerová udalosť.

## Víťazi

Snooker
Kategória:Snooker
Saská záhrada

right|thumb|Fontána v Saskej záhrade

**Saská záhrada** je verejný mestský park vo Varšave v mestskom obvode Warszawa-Śródmieście. Nachádza sa oproti Piłsudského námestiu. Pôvodne to bola kráľovská záhrada. Otvorená bola v roku 1715, pre verejnosť je k dispozícii od roku 1727. Rozloha je 15,5 ha.

Patrí medzi najstaršie verejné parky na svete.

Kategória:Parky vo Varšave
Frederick Hamilton Hauck

**Frederick Hamilton Hauck** (* 11. apríl 1941, Long Beach, Kalifornia, USA† 6. november 2025) bol americký astronaut z letov s raketoplánmi (Space Transportation Systém - STS).

## Život
### Mladosť a výcvik
Po základnej a strednej škole absolvoval vysokú školu Tufts University a v roku 1962 získal titul inžiniera fyziky. Na technologickom inštitúte v Massachusetts získal titul majstra v odbore jadrovej fyziky. Potom bol letcom vojenského námorníctva, výkonným dôstojníkom v stíhacej eskadre One Four Five vo Whidhey Islande v Oak Harbur vo Washingtone. Do tímu kozmonautov bol zapísaný v roku 1978. Používal prezývku Rick.

### Lety do vesmíru
Svoj prvý let absolvoval na raketopláne Challenger v júni 1983, veliteľom mu bol Robert Crippen, ďalšími kolegami v posádke boli Norman Thagard a  Sally Kristen Ridová. Počas šesťdenného letu vypustili dve družice a jednu zas neskôr niekoľkokrát cvične zachytili a nakoniec sa s ňou vrátili na Zem.

O rok neskôr, v roku 1984 letel na raketopláne Discovery. Bol jeho veliteľom a miesto v pilotnom kresle zaujal nováčik David Walker. Ako letoví špecialisti figurovali Joseph Allen a Dale Gardner. Ovládanie „kanadskej ruky“ mala na starosti Anna Fisherová. Hneď potom, čo sa dostali na obežnú dráhu, vypustili kanadskú družicu Anik D2 a na druhý deň vojenskú družicu Leasat 1. Potom sa im podarilo odchytiť z obežných dráh družice *Westar 6* a *Palapa B2* a vrátiť sa s nimi po 7 letových dňoch na Zem, na Kennedyho vesmírne stredisko. Vďaka splneným úlohám bola misia pre NASA zárobkovým podnikom.

Tretí let o štyri roky neskôr, opäť raketoplán Discovery. Posádka: Frederick Hauck, pilot plk. USAF Richard Covey a traja letoví špecialisti: pplk. David Hilmers, John Lounge a George Nelson. Počas štvordenného letu STS-26 vypustili družicu typu TDRS. 

Počas svojich troch letov strávil vo vesmíre 18 dní. Je zapísaný ako 119 kozmonaut Zeme.

* STS-7 Challenger (18. jún 1983 – 24. jún 1983)
* STS-51-A Discovery (8. november 1984 – 16. november 1984)
* STS-26 Discovery (29. september 1988 – 3. október 1988)

### Po letoch
V apríli 1989 z NASA odišiel a krátko potom sa stal riaditeľom U.S. Navy Space Systems Div., vo Washingtone, v roku 1993 bol prezidentom spoločnosti International Technology Underwriters, Bethesda, MD.

## Referencie

## Iné projekty

## Zdroje
* 
*  Hauck, F.H. v Malej encyklopédii kozmonautiky
*  Frederick Hauck v encyklopédii SPACE-40
 

Kategória:Kozmonauti USA
Kategória:Absolventi MIT
Kategória:Osobnosti z Long Beach
Castleblayney

thumb|Castleblayney
**Castleblayney** (ír. *Baile na Lorgan*) je mesto v severovýchodnej časti Írska, v grófstve Monaghan. V roku 2011 tu žilo 1 751 obyvateľov.

Mesto leží vo východnej časti grófstva, na západnom brehu jazera Muckno Lough, z ktorého vyteká rieka Fane. Nachádza sa na križovatke cesty I. triedy N2, cesty II. triedy N53 a regionálnych ciest R181, R182 a R183. 5. novembra 2007 bol otvorený nový cestný obchvat, ktorý prechádza západne od mesta. Monaghan je vzdialený  na severozápad, Armagh  na sever, Clones  na ZSZ, Cootehill  na ZJZ, Dundalk  na juhovýchod a Carrickmacross  na juh. Východne a severne od mesta prechádza hranica Severného Írska (grófstvo Armagh).

Súčasný írsky názov dostalo mesto v roku 1950, dovtedy bolo známe ako *Caislean Mathghamhna*. V angličtine sa niekedy používa aj názov *Castleblaney*, resp. skrátená forma *Blayney*.

## Dejiny
Mesto vzniklo na území, ktoré vlastnili MacMahonovci, a bolo založené začiatkom 17. storočia. Jeho založenie predurčila strategická poloha na križovatke ciest rozbiehajúcich sa na všetky smery, jadro mesta sa utvorilo okolo pôvodného hradu Blayney Castle. Moderné plánovanie mesta pochádza z obdobia okolo r. 1830 a zaslúžil sa oň Andrew Thomas, pán hradu Blayney. Hrad viackrát zmenil majiteľa, v r. 1919 - 1921 slúžil ako kasárne pre britské vojsko. Neskôr slúžil ako nemocnica, v r. 1943 - 1974 ho obývali mníšky rádu františkánov. Dnes je tu hotel a reštaurácia.

## Partnerské mestá
*  Marseillan, Francúzsko
*  Nogent-sur-Vernisson, Francúzsko

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Monaghan
Ballybay

náhľad|Ballybay
**Ballybay** (ír. *Béal Átha Beithe*) je malé mesto v severovýchodnej časti Írska, v grófstve Monaghan. Žije tu 401 obyvateľov (2006), spolu s predmestiami 1 217 obyvateľov.

Leží v centrálnej časti grófstva, na západnom brehu jazera Lough Major a na rieke Dromore, v nadmorskej výške  Nachádza sa na križovatke regionálnych ciest R162, R180 a R183. Najbližšími mestami sú Castleblayney ( na východ), Monaghan ( na SSZ), Cootehill ( na juhozápad), Shercock ( na juh) a Clones ( na ZSZ).

Mesto vzniklo v 18. storočí a bolo strediskom spracovania ľanu. Miestny Market House bol dokončený v roku 1848. Od roku 1870 tu pracuje mestská rada (Town Council). 1. januára 1921 tu pri strete s IRA zahynul policajt a civilista, traja ľudia boli zranení. 

V súčasnosti mesto dynamicky rastie, stáva sa strediskom cestovného ruchu, v r. 2006 bol znovuotvorený hotel Riverdale a jazero Lough Major slúži k rybolovu.

## Partnerské mestá
*  Osterhofen, Nemecko

## Referencie


## Iné projekty

## Externé odkazy
*Ballybay.ie (Ballybay-Clones Municipal District website)
*Monaghan County Council

Kategória:Mestá v grófstve Monaghan
Cetviny

**Cetviny** bolo mestečko na pravom brehu rieky Malše v terajšom okrese Český Krumlov. V roku 1921 v ňom žilo 520 obyvateľov v 102 domoch. Mestečko zaniklo v dôsledku zriadenia hraničného pásma (Malše v tých miestach tvorí štátnu hranicu medzi Českom a Rakúskom) po roku 1948. V roku 1951 boli obyvatelia vysťahovaní, v roku 1956 bola väčšina budov zbúraná. Zachoval sa kostol Narodenia Panny Márie gotického.pôvodu a asi tri budovy. Územie zaniknutého mestečka je v súčasnosti súčasťou obce Dolní Dvořiště.

## Referencie


## Iné projekty

## Externé odkazy
* Občanské sdružení Cetviny-Zettwing  – stránky s informáciami o histórii a okolí obce
* Cetviny na mapy.cz
* Cetviny na serveru http://www.zanikleobce.cz

Kategória:Zaniknuté obce v Česku
Kategória:Dolní Dvořiště
Kategória:Sídla v okrese Český Krumlov
Nebeské pastviny

**Nebeské pastviny** (angl. *The Pastures of Heaven*) je kniha Johna Steinbecka z roku 1932. Pozostáva z dvanástich vzájomne prepojených príbehov o údolí Monterey v Kalifornii.

Kategória:Knihy Johna Steinbecka
Rovina Tortilla

**Rovina Tortilla** (angl. Tortilla Flat) bol jeden z prvých románov Johna Steinbecka jej dej sa odhráva v Monterey v Kalifornii. Táto kniha priniesla Steinbeckovi prvý komerčný úspech. Vydal ju v roku 1935.

## Charakteristika

John Steinbeck opísal príbehy paisanov z Roviny Tortilla neďaleko mestečka Monterey, v Kalifornii. Paisanovia sú tuláci a bezdomovci, ktorí majú svoje vlastné, i keď trochu čudné morálne zásady. Príbehy sa odohrávajú v Monterey a každá kapitola predstavuje samostatný príbeh Dannyho a jeho priateľov. Steinbeck napísal túto knihu na základe slávneho príbehu kráľa Artuša a jeho rytierov okrúhleho stola. Danny v knihe predstavuje Artuša a jeho priatelia sú "rytieri".

Najdôležitejšie pre nich je mať víno a dobrých priateľov a občas nejakú ženu. Danny a jeho priatelia sú vagabundi, ktorí kradnú a pijú a keby mali pracovať, to radšej umrú. Aj keď jediný raz urobia výnimku a týždeň pracujú, aby si zarobili peniaze na oslavu, ktorú chystajú pre svojho kamaráta Dannyho. Ústrednou postavou je Danny, ktorý zdedil dva domy po starom otcovi a prenajal jeden z nich svojim priateľom, ktorí svoj dom po krátkom čase podpália a Danny ich pozve, aby sa nasťahovali k nemu. Krátky čas takto žijú spolu pod jednou strechou. Dannymu sa zrazu začne cnieť za "starým" životom na ulici, keď spával opitý v priekope a aby sa najedol okrádal ľudí v Monterey. Rozhodne sa utiecť z domu od priateľov a celý mesiac sa túla po nociach a okráda dokonca aj svojich vlastných kamarátov. Im je to čudné, nechápu ho a myslia si, že ochorel. Preto mu v dome zorganizujú oslavu, aby sa trochu rozptýlil. Kniha sa končí Dannyho smrťou na tejto oslave. Danny umiera a tak končí spolok priateľov, ktorému chýba vodca. Kamaráti sa naposledy zhromaždia v Dannyho dome a dohodnú sa, že sa rozídu každý svojou cestou. Dom podpália.

Kniha je rozdelená na sedemnásť kapitol. Všetko sú to milé a úsmevné príbehy, odohrávajúce sa po skončení prvej svetovej vojny, krátko pred obdobím prohibície. Paisanovia sú typickí svojím jazykom, ktorý je zmiešaninou angličtiny a španielčiny.

Kategória:Knihy Johna Steinbecka
Kategória:Sfilmované romány
Libkovice

**Libkovice** () je meno zaniknutej obce v severozápadných Čechách, okresu Most. Sú zatiaľ posledným sídelným útvarom zlikvidovaným kvôli ťažbe hnedého uhlia. Ku zbúraniu obce došlo aj napriek odporom občianskych organizácií (Hnutí DUHA, Greenpeace, anarchisti aj.) v rokoch 1992 až 1994, posledná pamiatka - kostol sv. Michala archanjela - bola zrovnaná so zemou v roku 2002, pravdepodobne v auguste. Uhlie sa tu napokon paradoxne neťažilo.

Dnes je katastrálne územie Libkovíc súčasťou obce Mariánské Radčice, stále je štatisticky evidované ako časť obce s jedným domom a tromi obyvateľmi (k roku 2001). 

Meno **Libkovice** nesie tiež časť obce Lubenec a vyskytuje sa tiež v mene obce Libkovice pod Řípem.

## Referencie


## Externé odkazy
* Libkovice na serveru Zaniklé obce
* Článok o vyhladení Libkovíc

Kategória:Zaniknuté obce v Česku
Warcraft III: Reign of Chaos

**Warcraft III: Reign of Chaos** (**War3** , **WC3** alebo **RoC**) je strategická počítačová hra spoločnosti Blizzard Entertainment vydaná 5. júla 2002 (v USA). Ide o druhé pokračovanie hry ** a tretiu hru vo fiktívnom svete Warcraft. 

Datadisk k hre *[[Warcraft III: The Frozen Throne]]* bol vydaný s ročným odstupom 1. júla 2003 (v USA).

*Warcraft III* obsahuje štyri hrateľné rasy, a to Ľudí a Orkov, ktorí už predtým účinkovali v predošlých hrách, Nočných elfov a Nemŕtvych, ktorí sú v príbehu *Warcraftu* noví. V singleplayer kampani sa rovnako ako v *[[StarCraft]]e* zahráte za všetky rasy v postupnom príbehu. Mód multiplayer dovoľuje hru proti iným hráčom, cez internet, ale aj hru proti počítaču – kontrolovaným postavám rovnako ako v singleplayer móde. 

Kategória:Warcraft
Kategória:Počítačové hry z 2002
Kategória:Počítačové hry
Kategória:Počítačové hry pre viacerých hráčov

Kategória:Hry pre Windows
Mullingar

thumb|right|Katedrála Krista Kráľa v Mullingare
**Mullingar** (ír. *An Muileann gCearr*) je mesto v centrálnej časti Írska, v grófstve Westmeath. Žije tu 8 940 obyvateľov (2006), spolu s predmestiami 18 416 obyvateľov. Je najľudnatejším mestom grófstva a zároveň jeho správnym strediskom. Navyše je najľudnatejším mestom regiónu Midlands.

Nachádza sa v centrálnej časti grófstva, na rieke Brosna, medzi jazerami Lough Owel a Lough Ennell, v nadmorskej výške  Mestom preteká kanál Royal Canal. Je významnou dopravnou križovatkou, leží na styku cesty I. triedy N4, cesty II. triedy N52 a regionálnych ciest R390, R392, R393, R394 a R400. Tiež je železničným uzlom na hlavnej trati Dublin – Sligo, od ktorej sa oddeľuje trať do Athlone. Dublin leží  na VJV, Portarlington  na JJV, Tullamore  na JJZ, Athlone  na juhozápad, Longford  na severozápad, Kells  na severovýchod a Navan  na VSV.

Mullingar je sídlom grófstva Westmeath už od roku 1542, kedy anglický kráľ Henrich VIII. oddelil Eastmeath od Westmeath. Pôvodný názov mesta znie *Maelblatha*. Spoločne s mestami Athlone a Tullamore formuje tzv. Midlands Gateway, čo je urbanistický plán predstavený írskou vládou.

Najznámejšou dominantou mesta je katedrála Krista Kráľa. Neďaleko mesta sa nachádza tzv. *Belvedere House and Gardens*, rekreačný objekt s rozsiahlou záhradou. V meste je lodenica a prístavisko výletných lodí na kanáli Royal Canal, ďalšie lodenice na brehu jazier Lough Owel SSZ od centra mesta a Lough Ennell JJZ od neho. 

Každý týždeň v nedeľu sa v meste usporadúva farmársky jarmok. Z mesta pochádza hudobná skupina The Blizzards, a taktiež známy spevák, z britsko-írskej skupiny One Direction, Niall Horan

Kategória:Mestá v grófstve Westmeath
Štefan Belohradský

náhľad|Tajov-hrob J.Gregora Tajovskeho
Ing. arch. akad. soch.**Štefan Belohradský** (* 30. august 1930, Preseľany – † 19. apríl 2012, Bratislava) bol slovenský sochár a architekt.

## Životopis
Štefan Belohradský absolvoval v roku 1952 Fakultu architektúry Slovenskej vysokej školy technickej v Bratislave (prof. V. Karfík, E. Hruška). V rokoch 1954 – 1959 študoval sochárstvo na Vysokej škole výtvarných umení v Bratislave (prof. F. Štefunko). Jeho manzelka je vyznacna slovenska teoreticka umenia Luba Belohradska.

Svojou tvorbou reprezentoval Česko-Slovensko na početných medzinárodných prehliadkach (napr. Výstava súčasného umenia v Turíne, 1967; Česko-slovenské sochárstvo od Myslbeka po súčasnosť, Rodinove múzeum, Paríž 1968; Súčasné česko-slovenské umenie, Teherán 1969). Abstrahovanie tvaru a hľadanie jeho súhrnnej, konštruktívnej osnovy priviedlo autora už v prvej polovici 60. rokov k čistému geometrickému tvarosloviu aj zásluhou pôvodného vzdelania architekta. Od A. Pohribného dostal pozvanie do pražského Klubu konkrétistov a zároveň poverenie založiť tento klub aj na Slovensku s výtvarníkmi, ktorých spájalo konštruktivisticko-geometrické východisko tvorby. Vytvára objekty, ktoré realizuje z plexiskla, hliníka, antikora s využitím ich technických a optických vlastností. Jednoduché segmenty v symetrickom radení vytvárajú vertikály potvrdzujúce racionálne konštruktivistické cítenie. Redukcia formy poskladanej zo základných geometrických segmentov, ako výsledok matematickej permutácie, vyvoláva “virtuálny” kinetický efekt.

Podľa Zory Rusinovej je tento umelec v našom sochárstve prvej polovice 60. rokov *„... príkladom redukcie formy až do polohy minimalu... Autorova materiálová a technologická oscilácia medzi kameňom, kovom a plexisklom dokladá škálu experimentov na poli exaktne odvodzovanej sochárskej formy, od jedinečnosti solitéru k multiplikácii plošných elementárnych prvkov, od statického, čistého, z hmoty dobíjaného sochárskeho artefaktu až po konštruktívne vrstvenie množiny strojom rezaných segmentov....“.*

Zúčastnil sa všetkých významných klubových výstav v Česko-Slovensku aj v zahraničí. V roku 1970 prezentoval na svetovej výstave Expo v Osake mobil „Slnko nádeje“, ktorý sa stal súčasťou kolekcie spoločnosti Mitsubishi. Jeho diela sú reprezentatívne zastúpené v zbierkach Národného technického múzea v Prahe, Slovenskej národnej galérie, vo viacerých galériách v Česku a Nemecku, ako aj v súkromných domácich a zahraničných zbierkach. Jeho dielo je zastupene vo vyznacnej zbierke Konstruktivickeho umenia Die Sammlung Peter C. Ruppert v Nemeckom meste Wurzburg.

Ing. arch. Štefan Belohradský je autorom náhrobného pamätníka Jozefa Gregora Tajovského na cintoríne v Tajove. Zomrel po krátkej ťažkej chorobe 19. apríla 2012 v Bratislave.

Ce
## Referencie

náhľad

## Externé odkazy

* Vydavateľstvo Pallas - Štefan Belohradský
* nekrológ 

Kategória:Slovenskí architekti
Kategória:Slovenskí sochári
Kategória:Osobnosti z Preselian
Kategória:Absolventi Fakulty architektúry Slovenskej technickej univerzity v Bratislave
Kategória:Absolventi Vysokej školy výtvarných umení v Bratislave